ପାରାଦୀପ, ଜାନୁଆରୀ ୨୩ (ଲୋକାଲ ୱାୟାର): କୋଭିଡ- ୧୯ ଲକଡାଉନ ବେଳେ ବାହାର ରାଜ୍ୟରୁ ଆସୁଥିବା ଶ୍ରମିକମାନେ କୋଭିଡ ନେଗେଟିଭ ସାର୍ଟିଫିକେଟ ଦେଇ କାର୍ଯ୍ୟରେ ଯୋଗ ଦେଉଥିଲେ ।
ଏହାର ସୁଯୋଗ ନେଇ ପାରାଦୀପରେ ନକଲି କୋଭିଡ ସାର୍ଟିଫିକେଟ ର୍ୟାକେଟ ସକ୍ରିୟ ହୋଇ ଉଠିଥିଲା । ନକଲି ସାର୍ଟିଫିକେଟଗୁଡିକ ୫ଶହରୁ ୧ ହଜାର ଟଙ୍କାରେ ବିକ୍ରି ହେଉଥିଲା ।
ଏ ସମ୍ପର୍କରେ ସୂଚନା ପାଇ ଅଭୟଚାନ୍ଦପୁର ପୁଲିସ ଏକ କମ୍ପ୍ୟୁଟର ଲାବ ଉପରେ ଚଢାଉ କରି କାଳନ୍ଦୀ ତରାଇଙ୍କୁ ଗିରଫ କରିବା ସହ ତାଙ୍କ ନିକଟରୁ ଦୁଇଟି ନକଲି ସାର୍ଟିଫିକେଟ, ଜେରକ୍ସ କପି, ନକଲି ସାର୍ଟିଫିକେଟ ତିଆରି ପାଇଁ ବ୍ୟବହୃତ କମ୍ପୁ୍ୟଟର, ଲାପଟପ ଆଦି ଜବତ ହୋଇଛି ।
